Захаваць за сабой бясплатнае месца ўдаецца не ўсім. Так, з першых 15 студэнтаў, якім была прадастаўлена магчымасць вучыцца бясплатна (сёлета яны заканчваюць другі курс), толькі 7 па выніках леташніх сесій пацвердзілі сваё права вучыцца за кошт універсітэта. Астатнія 8 студэнтаў уступілі гэтае права іншым студэнтам, якія паказалі лепшыя вучэбныя вынікі. Праўда, у іх яшчэ ёсць магчымасць вярнуць сабе бясплатнае месца на трэцім курсе: многае залежыць ад сёлетняй летняй сесіі, якая яшчэ не скончылася. Па гэтай жа прычыне рана гаварыць і пра пераразмеркаванне бясплатных месцаў сярод студэнтаў, якія заканчваюць першы курс.